**Az elsősegélynyújtás alapelvei**

Az integrált mentőszolgálat (a továbbiakban IMSZ) legfontosabb feladata, hogy segítséget nyújtson a bajba jutott embereknek, ezért olyan rendkívüli esemény bekövetkezése esetén, amely során személyi sérülés történt, először is segítséget kell hívni. Erre szolgál a **112-es segélyhívó szám**, amelyen az operátor a hívó fél által közölt információk alapján értékeli a helyzetet, majd az esemény helyszínére küldi az IMSZ mentőegységeit (egészségügyi dolgozókat, tűzoltókat, esetleg rendőrjárőrt).

**A megfelelő tájékoztatás alapelvei a 112-es segélyhívó szám hívása esetén:**

1. **Mi történt** (az esemény típusa, milyen erőket és eszközöket kell kiküldeni)
2. **Hol történt** (település, objektum, helyszín, járás, kerület)
3. **Kivel történt** (sérültek, vagyoni kár, környezeti kár)
4. **Mikor történt** (dátum és időpont)
5. **További kiegészítő információk közlése** (a hívó személy azonosítása, telefonszám megadása visszahívás esetére)

**Személyi sérülés**

Az elsősegély a sérült vagy beteg személynek nyújtott közvetlen segítség. Olyan intézkedések összességéről van szó, melyek keretében az érintettnek még a szakszerű egészségügyi kezelést megelőzően nyújtanak segítséget. Az elsősegélynyújtás elmulasztása felesleges haláleseteket jelenthet! A baleset és megbetegedés helyszínén nyújtott elsősegély a kórházi kezelés alapját jelenti.

Az elsősegélynyújtás eredménye:

* életmentés,
* komplikációk kialakulásának megakadályozása,
* a gyorsabb gyógyulás.

**A laikus elsősegélynyújtás is jobb, mint a semmilyen segítségnyújtás!**

**Az elsősegélynyújtás fő alapelvei**

* Biztonság az elsősegélynyújtás során (a mentő és a sérült személy biztonsága),
* A helyzet értékelése,
* A baleset vagy megbetegedés felmérése,
* Szakszerű segítség hívása (112, csak egészségi probléma esetén a 155-ös számon),
* Elsősegélynyújtás,
* A sérült átadása a szakszerű segítségnek (IMSZ egységeinek).

**Elsősegélynyújtási felszerelés**

Az Ön keze, gépkocsija – elsősegélydoboz és amennyiben rendelkezésre áll, úgy AED – automata külső defibrillátor.

**A sérült megvizsgálása**

1. eszméleti állapot – reakció a megszólításra, rázásra vagy csípésre,
2. légzés – a sérült fölé hajolva hallható-e, észlelhető-e a légzés és láthatók-e a légzőmozgások (ha nem, légzésleállás következett be),
3. vérkeringés, ha nem észlel légzést, szívmegállás következett be (a vérkeringés leállása), el kell kezdeni az újraélesztést.

**Életmentő műveletek**

* a légutak szabaddá tétele (fej hátrahajtása – „ujj – áll“ manőver),
* mesterséges lélegeztetés (tüdőből tüdőbe) – nem kell elvégezni, ha fennáll a mentést végző személy veszélyeztetése,
* mellkasi kompresszió – szívmasszázs:
* felnőtteknél: a szegycsont közepén/a mellbimbók szintjén, a lenyomások üteme 100–120 percenként, mélysége 5 – 6 cm,
* gyerekeknél – **a mellbimbók közötti határvonal és 1 cm-rel alatta** (a mellcsont alsó harmada), 2 ujjal, az egyik vagy mindkét tenyérrel (a gyerek nagyságától függően),
* **Gyerekeknél – kezdés 5 bevezető befújással, ha továbbra sem lélegzik, 30 (lenyomás) és 2 (befújás), minden gyerek esetében.**
* a súlyos vérzés elállítása
* maga a szívmasszázs már lélegeztetés nélkül is életmentő műveletnek számít.

Eljárás baleset esetén

1. a helyzet értékelése
* a láthatósági mellény felvétele,
* a figyelmeztető fények bekapcsolása,
* a figyelmeztető háromszög elhelyezése,
* a jármű elmozdulás és felborulás elleni biztosítása,
* az indítókulcs kihúzása,
* a sérülések megállapítása,
* segélyhívás (112).
1. **elsősegélynyújtás – életveszélyes állapot**
2. **szakszerű segítség hívása (112-es vonal, életveszélyes állapot esetén 155-ös vonal).**

**Súlyos vérzés elállítása: az 5 lépés szabálya**

* **a vérzés megállapítása,**
* **nyomás gyakorlása a sebre** – nyomókötés alkalmazása, ha tovább vérzik, az eredeti kötés átfedése. Ha a sebben idegen tárgy van – ne szedje ki, rögzítse, fedje le (az idegen tárgy körül),
* **a szív szintje fölé történő megemelés,**
* **a sokk megelőzése – az 5 feltétel biztosításának szabálya,**
* **segélyhívás (112)**

**ELSŐSEGÉLYKÁRTYA**

|  |  |
| --- | --- |
| **Mit tegyünk baleset esetén.****1. Állapítsa meg, mi történt.****2. Hívjon segítséget.****3. Ügyeljen a saját biztonságára.** | **ÁLLÍTSA EL A VÉRZÉST** |
| **TEGYE SZABADDÁ A LÉGUTAKAT** | **mesterséges lélegeztetés****mellkasi kompresszió befújás** **30:2 percenként** |
| **VÉGEZZEN SZÍVMASSZÁZST** | **A SÉRÜLTET HELYEZZE STABIL OLDALFEKVÉSBE** |

**RENDŐRSÉG | SOS | TŰZ | KÓRHÁZ | → 112**

1. sz. ábra Elsősegélykártya (Forrás: <http://auto.sme.sk/c/4351262/karta-prvej-pomoci-stiahnite-si-ju-zdarma-z-natankujsmesk.html>)

**Sokk-megelőző intézkedések**

**Kövesse az 5 feltétel biztosításának szabályát**

1. **Meleg** – a sérült betakarása pokróccal vagy az ezüstfóliával az elsősegélydobozból
2. **Csend** – a sérült megnyugtatása
3. **Folyadékok** – sokk-megelőző póz – az alsó végtagok felemelése
4. **A fájdalom enyhítése** – helyezze a sérültet nyugalmi helyzetbe,
5. **Szállítás** – hívjon szakszerű segítséget a 112-es számon

**Elsősegélynyújtás veszélyes anyaggal való érintkezés esetén**

* Saját biztonság, ha az nincs veszélyeztetve, akkor
* a sérült személyt a lehető leggyorsabban vigye ki, esetleg vezesse ki a veszélyeztetett térből,
* a sokk-megelőző intézkedések végrehajtása, életveszélyes vérzés elállítása – az 5 lépés szabálya,
* ha a sérült személy eszméletlen, biztosítani kell az eszméletet, légzést és vérkeringést, amennyiben azok nem észlelhetők, kezdje el az újraélesztést,
* szakellátás biztosítása (segélyhívás – 112).

**Vasúti balesetek**

Az utóbbi években a Szlovák Köztársaság területén gyakran kerül sor balesetekre a vasúti átjárókban. Ha baleset történt vagy olyan helyzet állt elő, amely balesethez vezethet (pl. a biztonsági berendezés meghibásodása, elakadt gépjármű az átjáróban stb.), a 112-es segélyhívó számon vagy a rendőrség 158-as számán be kell jelenteni a vasúti átjáró egyedi azonosító számát, amellyel minden vasúti átjáró rendelkezik, és amely magában foglalja az adott átjáró azonosító adatait. **Az egyedi azonosító szám a figyelmeztető harántkereszt oldalán található** (A 30a, A 30b közúti jelzőtáblák) a vasúti pálya felőli oldalon, esetleg ha a jelzőtábla sérült, akkor a fólia a fénysorompó szekrényére ragasztható, a vágány felőli oldalra.

**A vasúti átjáróban bekövetkező rendkívüli esemény bejelentése:**

1. A vasúti átjáróban balesetet, ill. a vasúti pálya vagy átjáró biztonságát veszélyeztető, más veszélyes helyzetet észlelő személy a mobiltelefonjáról vagy a legközelebbi telefonról hívja fel a 112-es segélyhívó számot vagy a 158-as számon a rendőrséget. Egyúttal közölje a szolgálatban lévő operátorral az átjáró egyedi azonosító számát (JIČ) – pl. SP2727. Minden vasúti átjáró az SP (szlovák átjáró) betűkkel és egy 4-jegyű számmal van megjelölve.
2. Az IMR és a szlovák rendőrség koordinációs központjába küldött adatokból az operátor az egyedi azonosító szám (JIČ) alapján megállapítja az érintett átjáró helyszínét. Az adatbázisból megállapítja a telefonszámot, és figyelmezteti az illetékes forgalmistát vagy diszpécsert, felkérve őt a baleset megelőzéséhez szükséges intézkedések megtételére (pl. a vonat megállítása, a felsővezeték kikapcsolása stb.).
3. Az operátornak rendelkezésére áll a többi szükséges adat is (GPS koordináták, a pálya villamosítása, a pálya megnevezése, vasúti km, közúti km stb.). Az operátor kiküldi az IMR egységeket, és a balesetről értesíti a rendőrséget.

További információk: <http://www.zsr.sk/slovensky/priecestia/zeleznicne-priecestia-vseobecne.html?page_id=2062>

**A 112-es európai segélyhívó szám az EU összes tagállamában hívható!**